Diari Oficial de la Generalitat Valenciana


Sumari del DOGV 6365, del 29-09-2010 (2010/10288)

CORRECCIÓ d'errades al text de la Resolució de 23 de setembre de 2010, de la Conselleria d'Economia, Hisenda i Ocupació, per la qual s'establixen els servicis essencials mínims amb ocasió de la vaga general convocada per al dia 29 de setembre de 2010, publicada en el DOCV de 27 de setembre de 2010.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2010/09/23/(1)/corrigendum/15251217/dof/vci/html**

### Dades del document

Número de DOGV
:   6365

Data del DOGV
:   29-09-2010

Secció del DOGV
:   I. DISPOSICIONS GENERALS

Número del document
:   2010/10987


Data del document
:   29-09-2010

Organisme emissor
:   Conselleria d'Economia, Hisenda i Ocupació

Tipus de document
:   Correcció d'errades

Correcció d'errades

 Descriptors 

:   * vaga
    * dret de vaga
    * funcionari
    * legislació

CORRECCIÓ d'errades al text de la Resolució de 23 de setembre de 2010, de la Conselleria d'Economia, Hisenda i Ocupació, per la qual s'establixen els servicis essencials mínims amb ocasió de la vaga general convocada per al dia 29 de setembre de 2010, publicada en el DOCV de 27 de setembre de 2010. [2010/10121]  
S'han advertit errades en el text enviat per a la seua publicació al Diari Oficial de la Comunitat Valenciana, i s'efectuen les correccions següents:  
En el fonament de dret V en l'apartat corresponent a Sanitat Publica i de conformitat amb els acords aconseguits reflectits en la part resolutiva de la resolució, on diu:  
«Sanitat pública  
Hi ha una sèrie de servicis en la sanitat pública, com diàlisi, radioteràpia, oncologia, transplantaments, UCI, unitats de reanimació, unitat d'hospitalització a domicili, hospital de dia i SAMU-CICU, que no poden suportar cap minva en el nivell de prestació corresponent a una jornada habitual, perquè en ells el conflicte entre el dret a la vida i a la salut i el dret a vaga implica que ha de prevaldre el primer pel seu caràcter vital. En estes unitats, l'assistència sanitària no pot ser demorada per la situació clínica del pacient, per la planificació ajustada del tractament, per les conseqüències derivades de la no assistència, i en el cas de SAMU-CICU per les característiques del servici i la seua relació amb l'atenció a les urgències i emergències.  
La resta dels servicis permet la fixació d'uns servicis en menor percentatge, amb un criteri raonable, segons la seua incidència en els drets constitucionals afectats, i estos són els següents:  
- Un 50% dels servicis habituals en servicis de farmàcia hospitalària, quiròfans programats, atenció domiciliària i centres de transfusions, a fi de garantir l'assistència sanitària dels pacients amb patologia no demorable  
També per a garantir el suport a l'activitat assistencial que depén en gran manera dels sistemes informàtics els quals intervenen en tots els centres de salut i en la història de salut electrònica de cada pacient que conté l'estat de salut, els resultats de les proves practicades, els tractaments rebuts, les al·lèrgies, així com advertències al metge sobre incompatibilitats, efectes adversos i possibles interaccions en les prescripcions als pacients.  
Els servicis propis dels diumenges en sales d'hospitalització, quiròfans d'urgències, servicis centrals urgents i portes d'urgència. Estos són els servicis mínims imprescindibles per al funcionament d'un hospital en ser l'assistència hospitalària un servici continuat, 24 hores sobre 24, cal atendre adequadament els pacients ingressats i els que puguen fer-ho per la via de la urgència.. Tampoc es poden oblidar les necessitats en servicis com ara cuines, manteniment i centraleta de telèfons.  
Per a garantir l'assistència a les consultes preferents fan falta uns servicis d'un 25% de la jornada habitual.»;  
Ha de dir:  
«Sanitat pública  
Hi ha una sèrie de servicis en la sanitat pública, com diàlisi, radioteràpia, oncologia, transplantaments, UCI, unitats de reanimació, unitat d'hospitalització a domicili, hospital de dia i SAMU-CICU, que no poden suportar cap minva en el nivell de prestació corresponent a una jornada habitual, perquè en ells el conflicte entre el dret a la vida i a la salut i el dret a vaga implica que ha de prevaldre el primer pel seu caràcter vital. En estes unitats, l'assistència sanitària no pot ser demorada per la situació clínica del pacient, per la planificació ajustada del tractament, per les conseqüències derivades de la no assistència, i en el cas de SAMU-CICU per les característiques del servici i la seua relació amb l'atenció a les urgències i emergències.  
La resta dels servicis permet la fixació d'uns servicis en menor percentatge, amb un criteri raonable, segons la seua incidència en els drets constitucionals afectats, i estos són els següents:  
- Un 50% dels servicis habituals en servicis de farmàcia hospitalària, quiròfans programats, Oncologia, UCI, Unitat de Reanimació, atenció domiciliària i centre de transfusions a fi de garantir l'assistència sanitària dels pacients amb patologia no demorable.  
També per a garantir el suport a l'activitat assistencial que depén en gran manera dels sistemes informàtics els quals intervenen en tots els centres de salut i en la història de salut electrònica de cada pacient que conté l'estat de salut, els resultats de les proves practicades, els tractaments rebuts, les al·lèrgies, així com advertències al metge sobre incompatibilitats, efectes adversos i possibles interaccions en les prescripcions als pacients.  
Els servicis propis dels diumenges en sales d'hospitalització, quiròfans d'urgències, servicis centrals urgents i portes d'urgència, unitat d'hospitalització a domicili i hospital de dia. Estos són els servicis mínims imprescindibles per al funcionament d'un hospital en ser l'assistència hospitalària un servici continuat, 24 hores sobre 24, cal atendre adequadament els pacients ingressats i els que puguen fer-ho per la via de la urgència.. Tampoc es poden oblidar les necessitats en servicis com ara cuines, manteniment i centraleta de telèfons.  
Per a garantir l'assistència a les consultes externes fan falta uns servicis d'un 25% de la jornada habitual.».  
En el fonament de dret V en l'apartat corresponent a Sanitat Privada, i de conformitat amb els acords aconseguits reflectits en la part resolutiva de la resolució on diu:  
«Sanitat privada  
En l'àmbit de la sanitat privada, s'ha aconseguit un acord en data 20 de setembre de 2010, a nivell de tot l'Estat, entre la Federació Nacional de Clíniques Privades i les federacions de Sanitat i Serveis Públics de UGT, per la qual cosa els servicis mínims de caràcter essencial seran els continguts en este acord.»;  
Ha de dir:  
«Sanitat privada  
En l'àmbit de la sanitat privada, s'ha aconseguit un acord en data 20 de setembre de 2010, a nivell de tot l'Estat, entre la Federació Nacional de Clíniques Privades i organitzacions sindicals UGT i CCOO, per la qual cosa els servicis mínims de caràcter essencial seran els continguts en este acord.».  
En el fonament de dret V en l'apartat corresponent a Ensenyament, i de conformitat amb els acords aconseguits reflectits en la part resolutiva de la resolució on diu:  
«S'establix un professor per cicle perquè es considera que és l'únic mode de garantir, tant el dret de vaga, com el dret a treballar dels pares.»;  
Ha de dir:  
«S'establix un professor per etapa educativa, perquè es considera que és l'únic mode de garantir, tant el dret de vaga, com el dret a treballar dels pares.».  
En la part resolutiva de la resolució, on diu:  
«Primer: als efectes previstos en l'apartat 2n de l'article 10 del Reial Decret 17/1977, de 4 de març, es determinen les mesures necessàries per a assegurar el funcionament dels servicis públics afectats per la convocatòria de vaga del dia 8 de juny de 2010, els quals quedaran establits com a continuació s'especifica:»;  
Ha de dir:  
«Primer: als efectes previstos en l'apartat 2n de l'article 10 del Reial Decret 17/1977, de 4 de març, es determinen les mesures necessàries per a assegurar el funcionament dels servicis públics afectats per la convocatòria de vaga del dia 29 de setembre de 2010, els quals quedaran establits com a continuació s'especifica:».  
València, 27 de setembre de 2010.- El conseller d'Economia, Hisenda i Ocupació, p. d. f. (Resolució 21.07.2003), el director general de Treball, Cooperativisme i Economia Social: Romà Ceballos Sancho.


Còpia Permalink ELI